CELEX: C2005/229/80
Language: fi
Date: 2005-09-17 00:00:00
Title: Asia T-294/05: Jean-Marc Colombanin 26.7.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/38
            
         Jean-Marc Colombanin 26.7.2005 Euroopan yhteisöjen komissiota vastaan nostama kanne
   (Asia T-294/05)
   (2005/C 229/80)
   Oikeudenkäyntikieli: ranska
   Jean-Marc Colombani, kotipaikka Bryssel, on nostanut 26.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Stéphane Rodrigues ja Yola Minatchy.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission 28.9.2004 tekemän päätöksen kantajan uudelleen sijoittamisesta 1.10.2004 alkaen sekä komission 21.4.2005 tekemän päätöksen, jolla se hylkäsi kantajan 20.12.2004 tekemän valituksen, jossa vaadittiin, että uudelleensijoittamisen voimaantulopäiväksi vahvistetaan taannehtivasti 1.9.2004
            
         
               —
            
            
               velvoittaa nimittävän viranomaisen ryhtymään toimenpiteisiin kumoamisen johdosta, ja erityisesti vahvistamaan kantajan uudelleensijoittamisen päivämääräksi 1.9.2004
            
         
               —
            
            
               myöntää kantajalle vahingonkorvauksen hänelle aiheutuneista aineellisista vahingoista, joiden määrä on arviolta 10 000 euroa, sekä yhden euron symbolisen korvauksen henkisestä vahingosta
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkamies, oli 31.8.2004 saakka virkavapaalla henkilökohtaisista syistä. Kun kantaja oli pyytänyt virkavapaan päätyttyä, että hän voisi palata töihin, hänet siirrettiin 28.9.2004 tehdyllä päätöksellä ulkosuhteiden pääosastolle.
   Kantaja vaatii kyseessä olevalla kanteella uudelleensijoittamispäätöksen kumoamista sikäli kuin häntä ei ole päätöksen mukaan sijoitettu uudelleen 1.9.2004 lähtien eli hänen virkavapaansa päättymispäivästä lähtien. Hän väittää, että komissiossa oli tuohon aikaan vapaana useita hänen profiiliaan vastaavia toimia ja että näin ollen komission olisi pitänyt siirtää hänet yhteen näistä toimista henkilöstösääntöjen 40 artiklan mukaisesti. Hän väittää myös, että komission 28.4.2004 tehtyä päätöstä uudelleensijoittamisen yksityiskohdista on loukattu sillä perusteella, että komissio ei ole ottanut häneen yhteyttä ennen hänen virkavapaansa päättymistä eikä ole myöskään käyttänyt tämän päätöksen mukaista mahdollisuutta perustaa ylimääräinen virka hänen uudelleensijoittamisekseen. Lopuksi kantaja väittää, että hyvän hallinnon periaatetta ja huolenpitovelvollisuuden periaatetta on loukattu ja vaatii myös korvausta hänelle väitteensä mukaan aiheutuneesta aineellisesta ja henkisestä vahingosta.